
Pula, 24.07.2017. godine

Medijima
-svima-
	PRIOPĆENJE ZA JAVNOST: Poziv za prijavu projekata udruga usmjerenih podršci obitelji i promicanju i zaštiti prava djece


Ministarstvo za demografiju, obitelj, mlade i socijalnu politiku poziva udruge koje su usmjerene podršci obitelji te promicanju i zaštiti prava djece da se prijave za financijsku potporu projektima koji doprinose podršci obitelji i promicanju i zaštiti prava djece.

Udruge mogu prijaviti projekte na sljedeća prioritetna područja i aktivnosti:

1. PROMICANJE I ZAŠTITA PRAVA DJECE 

· Projekti usmjereni promicanju dječje participacije odnosno njihovom aktivnom sudjelovanju u lokalnoj zajednici koji se odnose na ciljeve Nacionalne strategije za promicanje prava djece. 

· Projekti usmjereni zaštiti prava i/ili senzibilizaciji javnosti o osjetljivim skupinama djece – djeci bez pratnje, djeci žrtvama trgovanja ljudima, djeci čiji su roditelji u zatvoru i djeci koja prose.

2. PODRŠKA OBITELJI 

· Projekti usmjereni sveobuhvatnoj potpori jednoroditeljskim obiteljima (povezane usluge za pomoć roditelju i djetetu).

· Projekti usmjereni aktivnoj podršci zaposlenim roditeljima u lokalnoj zajednici. 

· Projekti usmjereni poticanju očeva na veću uključenost u obiteljskom životu i aktivniju roditeljsku ulogu.

Za financiranje projekata usmjerenih podršci obitelji i promicanju i zaštiti prava djece osigurano je ukupno 4.000.000,00 kuna, a okviran broj projekata koji će se financirati je od 50 do 60. Udruga može kao prijavitelj na ovaj Poziv sveukupno prijaviti najviše dva projekta, a ugovoriti jedan projekt na razdoblje provedbe do 12 mjeseci.

Prijavitelj mora udovoljiti uvjetima koji su detaljno navedeni u Uputama za prijavitelje. 

Rok za podnošenje prijava je 21. kolovoza 2017. godine (12 sati) a prijave se podnose na elektronički način putem sustava www.financijskepodrske.hr , a putem pošte dostavlja se samo ispisan, potpisan i ovjeren dokument o verifikaciji postavljene dokumentacije u sustav.  Molimo sve prijavitelje da detaljno prouče Upute za prijavitelje. Potvrda o postavljenoj dokumentaciji (verifikacija) dostavlja se na putem pošte na adresu regionalne zaklade koja pokriva područje na kojem se provodi većina projektnih aktivnosti. U slučaju provedbe projekta na području cijele Republike Hrvatske, dokument za verifikaciju se dostavlja regionalnoj zakladi koja pokriva područje u kojem je sjedište prijavitelja. Za županije: Istarska, Primorsko-goranska, Karlovačka, Sisačko-moslavačka i Krapinsko-zagorska dokumentacija se šalje Zakladi za poticanje partnerstva  i razvoja civilnog društva.
Više informacija o samom Pozivu dostupno je na web stranici Zaklade: www.civilnodrustvo-istra.hr ili web stranici Ministarstva: www.mdomsp.hr.
Zaklada za poticanje partnerstva i razvoja civilnog društva
Zaklada za poticanje partnerstva i razvoja civilnog društva


Riva 8, 52100 Pula, Istra, Hrvatska


tel:+385(52)212938 


e-mail: zaklada@civilnodrustvo-istra.hr 


www.civilnodrustvo-istra.hr

